**GRAĐEVINSKA TEHNIČKA ŠKOLA RIJEKA**

**OBRAZLOŽENJE   
FINANCIJSKOG PLANA   
ZA 2025. GODINU TE PROJEKCIJE  
 ZA 2026. I 2027. GODINU**

**RIJEKA, prosinac 2024.g.**

**NAZIV KORISNIKA: GRAĐEVINSKA TEHNIČKA ŠKOLA**

**SAŽETAK DJELOKRUGA RADA:**

Građevinska tehnička škola Rijeka je javna ustanova registrirana za odgoj i obrazovanje mladeži za stjecanje srednje stručne spreme i nastavak školovanja u području arhitekture, građevine i geodezije.

Program i trajanje obrazovanja: škola obrazuje učenike u 4 četverogodišnja obrazovna programa-zanimanja:

a) arhitektonski tehničar,

b) građevinski tehničar,

c) tehničar geodezije i geoinformatike

d) dizajner unutrašnje arhitekture.

U školskoj godini 2024./2025. ukupan broj učenika je 367 u 16 razrednih odjela. U Školi je zaposleno 49 djelatnika, od toga 39 nastavnika, 2 stručna suradnika, 3 administrativno-tehnička osoblja i 5 pomoćnih osoblja.

**ORGANIZACIJSKA STRUKTURA:**

Prostorni uvjeti – zgrada – stanje i plan

Nastava se izvodi u zgradi sagrađenoj 1909 g., tlocrtne površine 3239 m2 korisnog prostora, koja se dijeli s Graditeljskom školom za industriju i obrt. Manji dio strukovne nastave za dizajnere se provodi u stolarskim radionicama Drvodjelske i strojarske škole Rijeka. Kako dvorana za tjelesni odgoj ne zadovoljava uvjetima izvođenja nastave TZK, nastava se iz tog predmeta, kada god to vrijeme dozvoljava, izvodi na igralištu Delta kraj Rječine.

Škola u svom sastavu ima 16 učionica i 2 radione za dizajnere unutrašnje arhitekture u kojima se izvodi nastava iz predmeta izrada unikatnog namještaja.

Škola posjeduje nastavna pomagala i didaktička sredstva neophodna za održavanje nastave.

Računalna oprema je dostatna za tri informatičke učionice. Prema novim strukovnim kurikulumima, za većinu strukovnih predmeta nastava se jednim dijelom izvodi na računalima.

Nastavni proces u školi organiziran je u petodnevnom radnom tjednu.

Nastava se organizira prema kalendaru rada objavljenom od Ministarstva znanosti i obrazovanja za školsku 2024./25. godinu.

Ciljevi škole su unapređenje nastave, podizanje kvalitete rada s učenicima, što bolja opremljenost suvremenim nastavnim pomagalima kao i stručno usavršavanje nastavnog kadra.

**FINANCIJSKI PLAN ZA 2025. -2027.**

Financijski plan za 2025. godinu i projekcije za 2026. i 2027. izrađene su na temelju Pravilnika o planiranju u sustavu proračuna, a oslanjajući se na analizu prethodnih godina i procjenu budućih potreba Škole.

**PRIHODI**

Ukupni prihodi za 2025. godinu planirani su u iznosu od 1.594.155,60 EUR, odnosno uz povećanje od 24,51% u odnosu na plan za 2024. godinu. U projekciji za 2026. i 2027. godinu ukupni prihodi planirani su u iznosu od 1.485.264,31 EUR što je 6,83% manje u odnosu na plan za 2025. godinu.

Ukupne prihode čine **prihodi poslovanja** i **prihodi od prodaje nefinancijske imovine**. Prihodi poslovanja u 2025. godini planirani su u iznosu od 1.588.010,22 EUR, a u projekciji za 2026. i 2027.godinu u iznosu 1,479.118,93 EUR. Čine ih sljedeći prihodi:

1. **Prihodi iz inozemstva i od subjekata unutar općeg proračuna (skupina 63)** planirani su u 2025. godini u iznosu od 1.492.652,87 EUR te su za 26,04% veći u odnosu na plan za 2024. godinu zbog ukidanja kontinuiranih rashoda budućeg perioda i planiranja prihoda za 13 plaća u 2025. godini. U projekcijama za 2026. i 2027. godinu ponovo planiramo 12 prihoda za plaće, pa je i projekcija prihoda manja za 7,3% u odnosu na plan 2025. godine. Ove prihode čine pomoći iz državnog proračuna (proračuna koji im nije nadležan).
2. **Prihodi od imovine (skupina 64)** planirani su u 2025. godini 4 EUR što je 100% više u odnosu na 2024. godinu, a u projekcijama za 2026. i 2027. ponovno 2 EUR, jednako kao i 2024. godine. zbog očekivanja više prihoda od kamata po viđenju jer očekujemo da ćemo na računu Škole imati preneseni višak što će rezultirati većim prihodom od kamata samo u 2025. godini.
3. **Prihodi od upravnih pristojbi i administrativnih pristojbi, pristojbi po posebnim propisima i naknada (skupina 65)** planirani su u 2025., 2026. i 2027. godini 1.909,06 EUR, tj. 23,53% više u odnosu na plan 2024. godine
4. **Prihodi od prodaje proizvoda i robe te pruženih usluga i prihodi od donacija (skupina 66)** planirani su u 2025. godini 6.050,00 EUR i 6.090,00 EUR u projekcijama za 2026. i 2027. godinu što je gotovo isti iznos kao i 2024. godine. Tu ulaze prihodi od najma prostora, najma stana i izrade prijepisa svjedodžbi, pa je predviđen približno jednaki prihod.
5. **Prihodi iz nadležnog proračuna (skupina 67)** planirani su 2025., 2026. i 2027. godine u iznosu 91.200,00 EUR, tj. 5,9% više u odnosu na 2024. godinu koliko je Školi dodijeljeno Okvirnim prijedlogom opsega financijskih planova srednjih škola za 2025.-2027. za financiranje decentraliziranih funkcija i programa iznad zakonskog standarda. Točnije 87.500,00 EUR DEC i 2.600,00 EUR za programe Školskog kurikuluma, 800,00 EUR za program „Škola i zajednica“ i 300,00 EUR za program „Natjecanja i smotre“.

**Prihode od nefinancijske imovine** čine prihodi od otkupa stana u vlasništvu Škole i planirani su 2025. i u projekcijama za 2026. i 2027. godinu u iznosu od 45,38 EUR kao i prethodnih godina.

**RASHODI**

Ukupni rashodi za 2025. godinu planirani su u iznosu od 1.596.878,93 EUR, odnosno uz povećanje od 19,29% u odnosu na plan za 2024. godinu. U projekcijama za 2026. i 2027. godinu ukupni rashodi planirani su u iznosu od 1.485.264,31 EUR, što je 7,01% manje nego 2025.godine jer nisu planirani rashodi financirani iz prenesenih sredstava od vlastitih prihoda.

**Rashodi poslovanja** planirani su 2025. godine u iznosu od 1.594.191,98 EUR i za 19,73% su veći u odnosu na plan 2024. godine. U projekcijama za 2026. i 2027. godinu planirani su 1.483.669,05 EUR, tj. uz smanjenje od 6,93%. Ove rashode čine:

1. **Rashodi za zaposlene (skupina 31)** planirani su u 2025. godini u iznosu od 1.477.569,05 EUR i za 27,64% su veći u odnosu na plan 2024. godine jer za 2025. godinu planiramo 13 rashoda za plaće (prosinac 2024.-prosinac 2025.) zbog ukidanja kontinuiranih rashoda budućih perioda. U projekcijama za 2026. i 2027. godinu planirani su u iznosu 1.380.684,17 EUR, jer će se u tom razdoblju ponovno knjižiti 12 rashoda za plaće (siječanj 2026./7.-prosinac 2026./7.). Financiranje rashoda za zaposlene planirano je od pomoći iz državnog proračuna.
2. **Materijalni rashodi (skupina 32)** planirani su za 2025. godinu u iznosu 103.890,14 EUR, tj. 63,55% manje nego 2024. godine, a u projekcijama za 2026. i 2027. godinu 102.790,14 EUR. Najvećim dijelom financirani su iz Prihoda za DEC funkcije i to u iznosu 87.368,19 EUR, 8.846,91 EUR iz vlastitih prihoda, od toga 1.100,0 EUR od planiranih vlastitih prenesenih sredstava, 3.700,00 EUR iz općih prihoda i primitaka i 2.386,05 EUR iz pomoći iz državnog proračuna.
3. **Financijski rashodi (skupina 34)** planirani su u 2025. godini i u projekcijama za 2026. i 2027. u iznosu 167,74 EUR što je 51,76% manje nego 2024. godine. Do smanjenja je došlo zbog otkazivanja usluge dostave tiskanih izvoda banke nakon čega je došlo da smanjenja troškova bankarskih usluga. Financijski rashodi financirani su najvećim dijelom iz DEC funkcija i to u iznosu 131,81 EUR i 35,93 EUR iz vlastitih izvora.
4. **Naknade građanima i kućanstvima u naravi na temelju osiguranja i druge naknade (skupina 37)** planirane su u približnom iznosu kao i 2024. godine, a odnose se na pomoći iz državnog proračuna za financiranje radnih bilježnica učenicima raseljenima iz Ukrajine.
5. **Ostali rashodi (skupina 38)** planirani su za 2025. godinu u iznosu u kojem su izvršeni u 2024. godini, ali bez projekcija za 2026. i 2027. godinu jer se radi o donaciji higijenskih uložaka iz izvora pomoći za koju ne znamo da li će se dalje provoditi i u kojem iznosu.

**Rashodi za nabavu nefinancijske imovine** planirani su za 2025. godinu u iznosu 2.686,95 EUR i za 62,39% su manji nego 2024. godine. U projekcijama za 2026. i 2027. godinu još su manji i iznose 565,45 EUR, a sve zbog toga jer nisu planirana prenesena sredstva. Planirani rashodi za nabavu nefinancijske imovine u 2025. godini financirani su najvećim dijelom iz vlastitih prihoda u iznosu od 2.188,78 EUR, od toga 1.623,33 EUR iz prenesenih vlastitih sredstava, 365,45 EUR iz prihoda za posebne namjene i 132,72 EUR iz izvora pomoći iz državnog proračuna.

Prema izvorima financiranja najveći udio u rashodima u razdoblju 2025.-2027. imaju rashodi financirani iz izvora Pomoći iz državnog proračuna (1.492.652,87 EUR) i izvora za DEC funkcije od Osnivača PGŽ (87.500,00 EUR).

Prema funkcijskoj klasifikaciji rashodi 2025. godine su planirani u okviru funkcije 09 Obrazovanje i to u iznosu 1.595.978,66 EUR unutar funkcije 092 Srednjoškolsko obrazovanje i 900,27 EUR unutar funkcije 098 Usluge obrazovanja koje nisu drugdje svrstane.

**OBRAZLOŽENJE POSEBNOG DIJELA:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2025.** | **2026.** | **2027.** |
| 1. | 5306 Obilježavanje postignuća učenika i nastavnika | 900,27 | 900,27 | 900,27 |
| 2. | 5501 Srednjoškolsko obrazovanje | 1.589.925,12 | 1.479.469,69 | 1.479.469,69 |
| 3. | 5502 Unapređenje kvalitete odgojno obrazovnog sustava | 4.632,95 | 3.665,45 | 3.665,45 |
| 4. | 5504 Kapitalna ulaganja u odgojno obrazovnu infrastrukturu | 1.420,59 | 1.228,90 | 1.228,90 |
|  | **Ukupno:** | **1.596.878,93** | **1.485.264,31** | **1.485.264,31** |

**NAZIV PROGRAMA : 5306 OBILJEŽAVANJE POSTIGNUĆA UČENIKA I NASTAVNIKA**

**SVRHA PROGRAMA:**

* Potaknuti učenike na sudjelovanje na natjecanjima i smotrama u znanju, vještinama i sposobnostima na školskoj, županijskoj i državnoj razini
* Senzibilizirati roditelje, učenike, prosvjetne djelatnike te opću javnost za upis u strukovna zanimanja
* Afirmacija darovitih učenika

**POVEZANOST PROGRAMA SA STRATEŠKIM DOKUMENTIMA:**

Plan razvoja Primorsko-goranske županije za razdoblje 2022.-2027.

**POSEBNI CILJ:**

4.1. Razvoj modernog obrazovnog sustava prilagođenog društvenim izazovima

**MJERA:**

4.1.4. Podizanje razine osnovnih i strukovnih znanja, kompetencija i vještina

**ZAKONSKE I DRUGE PODLOGE ZA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10,105/10, 90/11, 5/12,16/12, 86/12, 126/12, 94/13, 152/14, 7/17, 68/18, 98/19, 64/20, 151/22)
* Zakon o ustanovama (NN br. 76/93, 29/97, 47/99, 35/08, 127/19)
* Zakon o proračunu (NN 144/21)
* Pravilnik o proračunskim klasifikacijama
* Pravilnik o planiranju u sustavu proračuna (NN1/24)
* Novi Pravilnik o proračunskom računovodstvu i Računskom planu (NN 158/23)
* Zakon o fiskalnoj odgovornosti (NN 111/18, 83/2023) i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19)
* Godišnji plan i program rada Građevinske tehničke škole Rijeka

**ISHODIŠTE I POKAZATELJI NA KOJIMA SE PROGRAM ZASNIVA:**

Dopis proračunskim korisnicima o izradi proračuna Primorsko-goranske županije za razdoblje 2025.-2027. godine, stvarni troškovi iz prethodnih godina, potrebe ciljanih skupina, Kurikulum za školsku godinu 2024./2025.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Provedena su školska natjecanja iz hrvatskog jezika, engleskog jezika, njemačkog jezika, matematike, Vjeronaučne olimpijade, nosivih konstrukcija, arhitektonskih tehnologija, geodezije po sustavu takmičenja Worldskills Croatia i AUTOCAD-a.

Učenik IV. AT razreda sudjelovao je na natjecanju za strukovne škole Worldskills Croatia u Zagrebu te je osvojio 6. mjesto iz područja arhitektonskih tehnologija. Učenik IV. G razreda osvojio je 5. mjesto iz područja geodezije. Učenik III. AT razreda na natjecanju iz AUTOCAD-a u Zagrebu osvojio je 4. mjesto u konkurenciji od 14 škola.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnost/programa** | **2025.** | **2026.** | **2027.** |
| 1. | Natjecanja i smotre | 900,27 | 900,27 | 900,27 |
|  | **Ukupno program:** | **900,27** | **900,27** | **900,27** |

Putem aktivnosti Natjecanja i smotre financiraju se dnevnice i troškovi prijevoza učenika i nastavnika/mentora na natjecanja.

Za realizaciju navedene aktivnosti u razdoblju 2025.-2027. planirani su sljedeći izvori financiranja:

* Iz Županijskog proračuna (opći prihodi i primici) planira se u 2025., kao i u godinama projekcija, ostvariti prihod od 300,00 EUR na temelju Okvirnog prijedloga opsega financijskih planova ustanova srednjeg školstva za financiranje programa iznad zakonskog standarda u 2025. godini
* Vlastitim prihodima planirano je financiranje u iznosu 313,27 EUR
* Iz izvora Pomoći 287,00 EUR (natjecanje Worldskills)

**RAZLOG ODSTUPANJA OD PROŠLOGODIŠNJIH PROJEKCIJA:**

Planirana sredstva za program Natjecanja i smotre za razdoblje 2025.-2027. godine u ukupnom iznosu uvećana su 15% u odnosu na 2024. godinu, a razlog je što smo iz izvora Opći prihodi i primici Okvirnim prijedlogom opsega financijskih planova ustanova srednjeg školstva za sljedeće razdoblje dobili 300,00 umjesto 270,00 EUR, te je iz izvora Vlastiti prihodi povećan plan rashoda za 40%.

**NAZIV PROGRAMA: 5501 SREDNJOŠKOLSKO OBRAZOVANJE**

**SVRHA PROGRAMA:**

* Osposobiti učenike za stjecanje kompetencija za zapošljavanje, samozapošljavanje i/ili nastavak školovanja na visokom učilištu
* Unaprijediti kvalitetu nastave i osigurati učenicima kvalitetno obrazovanje i odgoj koje se ostvaruje kroz obrazovne programe sastavljene od općih i stručnih predmeta
* Povećati odgovornost učenika i unaprijediti praćenje i vrednovanje učenika
* Stručno usavršavanje nastavnika kroz sudjelovanje na seminarima, stručnim skupovima i u radu stručnih aktiva

**POVEZANOST PROGRAMA SA STRATEŠKIM DOKUMENTIMA:**

Plan razvoja Primorsko-goranske županije za razdoblje 2022.-2027.

**POSEBNI CILJ:**

4.1. Razvoj modernog obrazovnog sustava prilagođenog društvenim izazovima

**MJERA:**

4.1.2. Sustavno ulaganje u kvalitetu obrazovanja i usavršavanja te uvjete rada djelatnika u obrazovanju

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10,105/10, 90/11, 5/12,16/12, 86/12, 126/12, 94/13, 152/14, 7/17, 68/18, 98/19, 64/20, 151/22)
* Zakon o ustanovama (NN br. 76/93, 29/97, 47/99, 35/08, 127/19)
* Zakon o proračunu (NN 144/21), Pravilnik o proračunskim klasifikacijama (NN br. 26/10, 120/13, 1/20), Pravilnik o planiranju u sustavu proračuna (NN1/24), Novi Pravilnik o proračunskom računovodstvu i Računskom planu (NN 158/23), Pravilnik o financijskom izvještavanju u proračunskom računovodstvu (NN br. 37/22) i Pravilnik o polugodišnjem i godišnjem izvršenju proračuna i financijskog plana (NN br. 85/23)
* Zakon o fiskalnoj odgovornosti (NN 111/18, 83/2023) i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19)
* Godišnji plan i program rada Građevinske tehničke škole Rijeka
* Temeljni kolektivni ugovor za službenike i namještenike u javnim službama (NN br. 56/22)

**ISHODIŠTE I POKAZATELJI NA KOJIMA SE PROGRAM ZASNIVA:**

Dopis proračunskim korisnicima o izradi proračuna primorsko-goranske županije za razdoblje 2025.-2027. godine, stvarni troškovi iz prethodnih godina, potrebe ciljanih skupina, Temeljni kolektivni ugovor za službenike i namještenike u javnim službama, Godišnji plan i program rada za školsku 2024./2025. godinu, Kurikulum za školsku 2024./2025. godinu, analiza stvarnih troškova i ostvarenih vlastitih i namjenskih prihoda Škole iz prethodnih godina.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM**

Školsku godinu 2023./2024. uspješno je završilo 361 učenika, nije završio 8 učenika. Od ukupno 86 učenika četvrtih razreda, školsku godinu je završilo 83 učenika, a njih 83,7% uspješno je položilo državnu maturu.

Također, Škola redovito dobiva upite o prebacivanju učenika iz drugih škola u Građevinsku tehničku školu što pokazuje veći interes učenika za nastavak obrazovanja u našoj školi nego kapaciteti to omogućavaju.

Poticala se komunikacija na relaciji profesor - roditelj, učenik - učenik, učenik - profesor. Provedene su mnogobrojne preventivne aktivnosti, radionice o podizanju samopoštovanja učenika, o zdravoj prehrani kao i o međuvršnjačkom nasilju i suzbijanju istoga, važnosti njegova prepoznavanja i prijavljivanja kako od žrtve tako i od trećih osoba. Održana su i predavanja o suzbijanju i prevenciji upotrebe opojnih sredstva.

Zaposlenici Škole pohađali su različite seminare i skupove s ciljem stručnog usavršavanja i podizanja nastavnog standarda te osiguravanja što uspješnijeg poslovanja prateći zakonske izmjene te izmjene ostalih propisa i ugovora vezanih za poslovanje Škole.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnost/programa** | **2025.** | **2026.** | **2027.** |
| 1. | Osiguravanje uvjeta rada | 1.589.925,12 | 1.479.469,69 | 1.479.469,69 |
|  | **Ukupno program:** | **1.589.925,12** | **1.479.469,69** | **1.479.469,69** |

Realizacija aktivnosti Osiguravanje uvjeta rada planirana je iz sljedećih izvora financiranju u razdoblju 2025.-2027.:

* Vlastitim prihodima Škole u iznosu od 7.669,57 EUR predviđeno je financiranje materijalnih i financijskih rashoda i rashoda za nabavu nefinancijske imovine.
* U 2025. godini predviđeno je financiranje materijalnih rashoda u iznosu od 1.100,00 EUR i rashoda za nabavu nefinancijske imovine u iznosu od 900,00 EUR na teret prenesenih sredstava od vlastitih prihoda.
* Prihodima za posebne namjene predviđeno je financiranje u razdoblju 2025.-2027. godine u iznosu od 1.643,61 EUR.
* Prihodi za decentralizirane funkcije planirani su u 2025. godini, kao i u godinama projekcija, u iznosu od 87.500,00 EUR, te su namijenjeni za financiranje materijalnih i financijskih rashoda. 4.950,00 eura su veći u odnosu na 2024. godinu i 6.100,00 eura veći u odnosu na prvi Prijedlog financijskog plana za 2025. godinu. Planirani iznosi su utvrđeni Okvirnim prijedlogom opsega financiranja planova srednjih škola za 2025.-2027. godinu za financiranje decentraliziranih funkcija srednjeg školstva iz Uputa Županije od 07.studenog 2024.godine. Prilikom izrade prijedloga plana za razdoblje 2025.-2027. godine vodilo se računa da se planiraju potrebe koje imaju prioritet kao što su rashodi za energiju, prijevoz radnika, sistematski pregledi, pedagoški dokumentaciji, komunalne i računalne usluge, usluge redovitog servisiranja i održavanja opreme potrebne za neometani rad.
* Iz izvora Pomoći, tj. državnog proračuna planira se u 2025. godini iznos od 1.491.066,56 EUR za financiranje rashoda za zaposlene (1.489.139,00 EUR), materijalnih rashoda (1.833,60 EUR), naknade građanima i kućanstvima u naravi (27,00 EUR - radne bilježnice za učenike raseljene iz Ukrajine), te za rashode za nabavu nefinancijske imovine (knjige). U godinama projekcija planiran je ukupni iznos od 1.382.611,13 EUR, tj. 7,27% manje u odnosu na plan 2025. godine zbog smanjenja rashoda za zaposlene jer u godinama projekcija planiramo 12 rashoda za plaće.
* Za razdoblje od 2025.-2027. godine nismo planirali prijenos sredstava od pomoći ni od donacija.
* Prihodi od prodaje ili zamjene nefinancijske imovine planiran je u 2025. godini, kao i u godinama projekcija, u iznosu od 45,38 EUR za financiranje rashoda poslovanja.

**RAZLOG ODSTUPANJA OD PROŠLOGODIŠNJIH PROJEKCIJA:**

Plan za 2025. godinu kod aktivnosti Osiguravanje uvjeta rada u ukupnom iznosu uvećan je za 25% u odnosu na plan 2024. godine. Razlog tomu je ukidanje prikazivanja kontinuiranih rashoda budućeg perioda, te potrebe planiranja 13 rashoda za plaće u 2025. godini (prosinac 2024.-prosinac 2025.) iz izvora Pomoći (27,74%). U projekcijskoj 2026. i 2027. godini ponovno će se prikazivati 12 rashoda za plaće (siječanj 2026/7.-prosinac 2026/7.) pa je i planirani rashod manji 7,27%.

**NAZIV PROGRAMA: 5502 UNAPREĐENJE KVALITETE ODGOJNO OBRAZOVNOG SUSTAVA**

**SVRHA PROGRAMA:**

* Potaknuti učenike na izražavanje kreativnosti i sposobnosti putem uključivanja u slobodne aktivnosti, radionice, učeničku zadrugu, izložbe i slično
* Omogućiti stjecanje znanja i vještina učenika prema njihovim potrebama i interesima
* Poticati kreativno izražavanje i opažanje

**POVEZANOST PROGRAMA SA STRATEŠKIM DOKUMENTIMA:**

Plan razvoja Primorsko-goranske županije za razdoblje 2022.-2027.

**POSEBNI CILJ:**

4.1. Razvoj modernog obrazovnog sustava prilagođenog društvenim izazovima

**MJERA:**

4.1.3. prilagođeni školski programi za kvalitetnije obrazovanje

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10,105/10, 90/11, 5/12,16/12, 86/12, 126/12, 94/13, 152/14, 7/17, 68/18, 98/19, 64/20, 151/22)
* Pravilnik o sufinanciranju izvannastavnih odgojno-obrazovnih programa/projekata i aktivnosti ustanova školstva (Školski kurikulum)
* Državni pedagoški standard srednjoškolskog sustava odgoja i obrazovanja (NN br. 63/08, 90/10)

**ISHODIŠTE I POKAZATELJI NA KOJIMA SE PROGRAM ZASNIVA:**

Dopis proračunskim korisnicima o izradi proračuna primorsko-goranske županije za razdoblje 2025.-2027. godine, stvarni troškovi iz prethodnih godina, potrebe ciljanih skupina, Temeljni kolektivni ugovor za službenike i namještenike u javnim službama, Godišnji plan i program rada za školsku 2024./2025. godinu, Kurikulum za školsku 2024./2025. godinu, analiza stvarnih troškova i ostvarenih vlastitih i namjenskih prihoda Škole iz prethodnih godina.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

*Školska galerija „Poodrum“* - Tijekom školske godine nabavljani su potrebni materijali neophodni za rad i funkcioniranje galerije (hamer papiri, ljepilo, škare, boje, panoi za izlaganje i ostalo). Učenici su aktivno sudjelovali u postavljanju izložbi, te se na taj način upoznali sa ovim važnim dijelom posla koji prethodi svakoj izložbi.

*Likovna radionica plastičnog oblikovanja* - Provodi se kreativna likovna radionica plastičnog oblikovanja i dizajna za potencijalno darovite učenike, dva sata tjedno unutar 80 sati, na što je utrošeno 445,95 eura, a do kraja godine bit će utrošeno još 445,95 eura.

Projekt likovne radionice plastičnog oblikovanja i dizajna za potencijalno darovite učenike odvijao se prema predloženom planu i programu u školskoj godini 2023./2024.

*Učenička zadruga Skica* – s učenicima su se obrađivale teme o primijenjenom oblikovanju i o dizajniranju proizvoda. Radilo se na prepoznavanju i identificiranju radova koji bi bili dobar motiv za kalendar. Prezentirani su učenički radovi kroz primijenjeno oblikovanje istih u formi kalendara koji je bio tiskan na kraju školske godine za sljedeću.

*Škola i zajednica* - Učenici tijekom školske godine aktivno sudjeluju u strukturiranim aktivnostima poučavanja i učenja usmjerenih prepoznavanju, analiziranju i kritičkom promišljanju složenih uzroka i posljedica pojava i problema u svojoj lokalnoj zajednici. U demokratskom okružju poučavanja i učenja učenici predlažu i razmatraju moguća rješenja prepoznatih problema. Sve navedeno za ishod ima razvoj znanja, vještina i stavova, navika i ponašanja potrebnih za aktivno djelovanje u zajednici, jačanje osjećaja osobne i društvene odgovornosti i povezanosti, suosjećanja za probleme sugrađana te predanost unapređenju kvalitete života u zajednici.

*Osiguranje besplatnih zaliha menstrualnih potrepština* – u 2024. godini iz izvora Pomoći financirana je zaliha higijenskih uložaka za učenice Škole u iznosu od 967,50 EUR čime je program u cijelosti realiziran osiguravši učenicama tijekom cijelog vremena trajanja nastave dostupne higijenske uloške.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnost/programa** | **2025.** | **2026.** | **2027.** |
| 1. | Programi školskog kurikuluma | 2.865,45 | 2.865,45 | 2.865,45 |
| 2. | Škola i zajednica | 800,00 | 800,00 | 800,00 |
| 3. | Osiguranje besplatnih zaliha menstrualnih potrepština | 967,50 |  |  |
|  | **Ukupno program:** | **4.632,95** | **3.665,45** | **3.665,45** |

Potrebna sredstva za realizaciju aktivnosti Programa školskog kurikuluma i Škola i zajednica planirani su iz izvora Opći prihodi i primici i Pomoći i to:

* Opći izvori i primici od PGŽ za Programe školskog kurikuluma za razdoblje 2025.-2027. u iznosu 2.600,00 EUR za financiranje rashoda poslovanja potrebnih za aktivnosti Školske galerije „Poodrum“, Učeničke zadruge Skica, likovnu radionicu plastičnog oblikovanja i sl.
* Pomoći iz državnog proračuna u 2025., kao i u godinama projekcija, u iznosu 265,45 EUR za pokrivanje materijalnih rashoda, za sudjelovanje u aktivnostima Agencije za odgoj i obrazovanje.
* 800,00 EUR za pokrivanje materijalnih rashoda potrebnih za provođenje programa nastavnog predmeta Škola i zajednica.
* Osiguranje besplatnih zaliha menstrualnih potrepština, financirano iz izvora Pomoći, nije planirano u godinama projekcija jer ne znamo da li će se program nastaviti provoditi i u kojem obujmu. Za 2025. godinu planirano je u iznosu 967,50 EUR koliko je izvršeno 2024. godine.

**RAZLOG ODSTUPANJA OD PROŠLOGODIŠNJIH PROJEKCIJA:**

Plan Unapređenja kvalitete odgojno obrazovnog sustava izmijenjen je prema uputi Osnivača i dodijeljenim limitima, a limit za provođenje Škole i zajednice Okvirnim prijedlogom financijskih planova ustanova srednjeg školstva za financiranje iznad zakonskog standarda povećan je za 100,00 EUR.

**NAZIV PROGRAMA: 5504 KAPITALNA ULAGANJA U ODGOJNO OBRAZOVNU INFRASTRUKTURU**

**SVRHA PROGRAMA:**

* Ulaganje u infrastrukturu kako bi se zadržali i poboljšali uvjeti za odvijanje nastavnog procesa

**POVEZANOST PROGRAMA SA STRATEŠKIM DOKUMENTIMA:**

Plan razvoja Primorsko-goranske županije za razdoblje 2022.-2027.

**POSEBNI CILJ:**

4.1. Razvoj modernog obrazovnog sustava prilagođenog društvenim izazovima

**MJERA:**

4.1.1. Izgradnja, adaptacija i opremanje osnovnih i srednjih škola

**ZAKONSKE I DRUGE PODLOGE NA KOJIMA SE PROGRAM ZASNIVA:**

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10,105/10, 90/11, 5/12,16/12, 86/12, 126/12, 94/13, 152/14, 7/17, 68/18, 98/19, 64/20, 151/22)
* Državni pedagoški standard srednjoškolskog sustava odgoja i obrazovanja (NN br. 63/08, 90/10)
* Zakon o proračunu (NN 144/21), Pravilnik o proračunskim klasifikacijama (NN br. 26/10, 120/13, 1/20), Pravilnik o planiranju u sustavu proračuna (NN1/24), Novi Pravilnik o proračunskom računovodstvu i Računskom planu (NN 158/23), Pravilnik o financijskom izvještavanju u proračunskom računovodstvu (NN br. 37/22Zakon o fiskalnoj odgovornosti (NN 111/18, 83/2023) i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19)

**ISHODIŠTE I POKAZATELJI NA KOJIMA SE PROGRAM ZASNIVA:**

Stvarni troškovi iz prethodnih godina, potrebe ciljanih skupina, Godišnji plan i program rada za školsku 2024./2025. godinu, Kurikulum za školsku 2024./2025. godinu, analiza stvarnih troškova i ostvarenih vlastitih i namjenskih prihoda Škole iz prethodnih godina.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

U školskoj godini 2023./2024. nabavljeni su besplatni udžbenici za učenike raseljene iz Ukrajine u iznosu 270,84 EUR, a navedeno je financirano iz Državnog proračuna.

Ulaganja u odgojno obrazovnu infrastrukturu uključuje i nabavku 2 nove klime iz vlastitih prenesenih sredstava u školskoj godini 2023./2024. Nabavljene su i nove konferencijske stolice za zbornicu jer su stare, nakon dugog niza godina korištenja, dotrajale.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnost/programa** | **2025.** | **2026.** | **2027.** |
| 1. | Opremanje ustanova školstva | 1.420,59 | 1.228,90 | 1.228,90 |
|  | **Ukupno program:** | **1.420,59** | **1.228,90** | **1.228,90** |

Realizacija aktivnosti Opremanje ustanova školstva planirana je iz sljedećih izvora financiranja u razdoblju 2025.-2027.:

* Vlastitim prihodima Škole u iznosu od 365,45 EUR predviđena je nabava dugotrajne imovine za 2025. i godine projekcije.
* Iz prenesenih vlastitih sredstava predviđa se iznos od 723,33 EUR samo u planu za 2025. godinu, jer u projekcijama nisu planirana prenesena vlastita sredstva.
* Prihodima za posebne namjene planirano je 265,45 EUR za 2025. godinu i projekcije 2026.-2027. godine.
* Iz prihoda od Pomoći planirano je 66,36 EUR za 2025. godinu i 598,00 EUR za projekcijske godine

**RAZLOG ODSTUPANJA OD PROŠLOGODIŠNJIH PROJEKCIJA:**

U prošlogodišnjim projekcijama navedeni program nije bio planiran, a obzirom da je opremanje školskih knjižnica od strane nadležnog ministarstva sada već dugogodišnji projekt pretpostavlja se da će se nastaviti i u narednom trogodišnjem razdoblju te je uvršten u ovaj Financijski plan.

U školskoj godini 2024./2025. godini Školu i dalje pohađa učenik raseljen iz Ukrajine koji je ostvario pravo na besplatne udžbenike, pa se procjenjuje da će i u nastavku njegova školovanja također Škola biti obvezna provoditi navedeni program.

U projekcijama za 2026. i 2027. godinu predviđa se da će se i dalje provoditi financiranje lektira za školsku knjižnicu.

Ravnatelj:

Boris Petrović, prof.